
บันทึกรายงานการประชุมสภาองค์การบริหารส่วนตำบลกะหรอ
สมัยสามัญ   สมัยที่ 3    ประจำปี    พ.ศ. 2560
วันจันทร์ที่    15 
 สิงหาคม    2560    เวลา 09.30 น.
  

        ณ.  ห้องประชุมสภาองค์การบริหารส่วนตำบลกะหรอ
ผู้มาประชุม
	     เลขที่
	         ชื่อ - สกุล
	       ตำแหน่ง
	       ลายมือชื่อ

	1.
	นายสานนท์  หีดเสน
	ประธานสภาฯ
	สานนท์ หีดเสน

	2.
	นายสุรศักดิ์    ศรีราเพ็ญ
	รองประธานสภาฯ
	สุรศักดิ์  ศรีราเพ็ญ

	3.
	นายเสรี   บุญยเกียรติ
	ส.อบต. ม. 1
	เสรี  บุญยเกียรติ

	4.
	นายสมพงค์ สามารถ
	ส.อบต. ม. 1
	สมพงค์ สามารถ

	5.
	นางวรรณพร  ทองมี
	ส.อบต. ม. 2
	วรรณพร  ทองมี

	6.
	นางวรรณา  คงแคล้วภัย
	ส.อบต. ม. 2
	วรรณา  คงแคล้วภัย

	7.
	นายไพศาล  สมจิตร
	ส.อบต. ม. 3
	ไพศาล  สมจิตร

	8.
	นายชัยรัตน์   คล้ายพิมล
	ส.อบต. ม. 3
	ชัยรัตน์  คล้ายพิมล

	9.
	นางสายชล  นิลกรรณ์
	ส.อบต. ม. 4
	สายชล  นิลกรรณ์

	10.
	นายเกษม  สุวรรณพะโยม
	ส.อบต. ม. 5
	เกษม  สุวรรณพะโยม

	11.
	นางสมศรี  แซ่ลิ่ม
	ส.อบต. ม. 6
	สมศรี  แซ่ลิ่ม

	12.
	นางกัญญาพัชร  เที่ยวแสวง
	ส.อบต.ม.  6
	กัญญาพัชร  เที่ยวแสวง

	13.
	นายมงคล  ทองคำ
	ส.อบต. ม. 7
	มงคล  ทองคำ

	14.
	นายประสิทธิ์  ภักดี
	ส.อบต. ม. 8
	ประสิทธิ์  ภักดี

	15.
	นายประจักษ์   ยิ้มปาน
	ส.อบต.ม. 9
	ประจักษ์  ยิ้มปาน

	16.
	นางสุชาดา  ทองคงแก้ว
	เลขานุการสภาฯ
	สุชาดา  ทองคงแก้ว


ผู้เข้าร่วมประชุม
	      เลขที่ 
	                    ชื่อ- สุกล
	        ตำแหน่ง
	             ลายมือชื่อ

	1.
	นายเมธี  เกิดลาภ  
	รองนายก อบต.
	เมธี    เกิดลาภ

	2.
	นายภานุ  อู่ทองคำ
	รองนายก  อบต.
	ภานุ    อู่ทองคำ

	3.
	นายอำนาจ  วันเพ็ญ
	เลขานุการนายก
	อำนาจ  วันเพ็ญ

	4.
	นายอำนวย สุพรรณ
	ประชาคม  ม. 7
	อำนวย    สุพรรณ

	5.
	นายวิโรจน์  ราชมุณี
	ประชาคม  ม. 8
	วิโรจน์  ราชมุณี

	6.
	นายทนงค์  สามล
	ประชาคม  ม. 4
	ทนงค์  สามล

	7.
	นางสาวจันทร์ทิพย์  ชัยชนะ
	หัวหน้าสำนักงานปลัด
	จันทร์ทิพย์  ชัยชนะ

	8.
	นางวรรณดี    ทิดทองแก้ว
	ประชาคม ม. 2
	วรรณดี  ทิดทองแก้ว

	9.
	นางทัศนีย์     มีปาน
	            _
	ทัศนีย์   มีปาน

	10.
	นางบุหลัน     กุลภักดี
	ประชาคม  ม. 9
	บุหลัน  กุลภักดี

	11.
	นายนิคม   สีขาว
	ประชาคม  ม.3
	นิคม  สีขาว

	12.
	นายนเรศ  ทองอ่อน
	นายช่างโยธา
	นเรศ  ทองอ่อน

	13.
	นางสุวรรณา  ณ  นคร
	ผู้อำนวยการกองคลัง
	สุวรรณา  ณ  นคร

	14.
	นายชรินทร  เที่ยวแสวง
	นายช่างไฟฟ้า
	ชรินทร  เที่ยวแสวง


                           ผู้ขาดการประชุม
                                      -  นางวัชรีวรรณ     ช้างนิล    ส.อบต.หมู่   9

เริ่มประชุมเวลา 09.30
	เรื่องก่อนระเบียบวาระการประชุม

	เมื่อถึงเวลา  09.30 น. เลขานุการให้สัญญาณเชิญสมาชิกสภาองค์การบริหารส่วนตำบลทุกคนเข้าห้องประชุมแล้ว  รายงานประธานสภาองค์การบริหารส่วนตำบล
กะหรอว่า  สมาชิกสภาองค์การบริหารส่วนตำบล  จำนวน  16 คน  ครบองค์ประชุมแล้ว


	นางสุชาดา  ทองคงแก้ว
เลขานุการสภาอบต.กะหรอ
	เรียนท่านประธานสภาองค์การบริหารส่วนตำบลกะหรอ  ก่อนการประชุมสภา
องค์การบริหารส่วนตำบลกะหรอ  ดิฉันขออ่านประกาศสภาองค์การบริหารส่วนตำบลกะหรอ  เรื่อง  เรียกประชุมสภาองค์การบริหารส่วนตำบลกะหรอ  สมัยสามัญ สมัยที่  3 ประจำปี  2560  ตามที่สภาองค์การบริหารส่วนตำบลกะหรอได้กำหนดสมัยประชุมสามัญ  สมัยที่  3  ประจำปี พ.ศ. 2560   เริ่มตั้งแต่วันที่  10  สิงหาคม  2560 เป็นต้นไป มีกำหนด 15  วัน  ตามมติที่ประชุมสภาองค์การบริหารส่วนตำบลกำหรอ ในคราวประชุมสภาองค์การบริหารส่วนตำบลสมัยสามัญสมัยแรก  ประจำปี  2560 เมื่อวันที่  23  กุมภาพันธ์  2560 นั้น  ฉะนั้น อาศัยอำนาจตามความในมาตรา  55 แห่งพระราชบัญญัติสภาตำบล  และองค์การบริหารส่วนตำบล พ.ศ. 2537  (แก้ไขเพิ่มเติมถึงฉบับที่ 5 พ.ศ. 2546)  ประกอบกับข้อ  36  แห่งระเบียบกระทรวงมหาดไทยว่าด้วยการประชุมสภาท้องถิ่น พ.ศ. 2547  จึงประกาศเรียกประชุมสภาองค์การบริหารส่วนตำบลกะหรอ  สมัยสามัญ  สมัยที่  3 ประจำปี 
พ.ศ. 2560  ตั้งแต่วันที่  10  สิงหาคาม  2560  เป็นต้นไป  มีกำหนด  15  วัน จึงประกาศให้ทราบโดยทั่วกัน  ประกาศ ณ วันที่  4  สิงหาคม  2560   นายสานนท์  หีดเสน  ประธานสภาองค์การบริหารส่วนตำบลกะหรอ   ในโอกาสนี้ ขอเรียนเชิญท่านประธานสภาได้ดำเนินการประชุมตามระเบียบวาระต่อไป  เชิญค่ะ


	นายสานนท์  หีดเสน                 ประธานสภา อบต.กะหรอ
	ขอสวัสดี  ทุกท่านครับ  สำหรับวันนี้เป็นวันสำคัญวันหนึ่ง ซึ่งเป็นการประชุมเกี่ยว
กับร่างข้อบัญญัติงบประมาณรายจ่ายนะครับ   เมื่อครบองค์ประชุมแล้ว  ผมขอเปิดประชุมตามระเบียบวาระการประชุมต่อไป
ระเบียบวาระที่  1  เรื่อง ที่ประธานแจ้งที่ประชุมทราบ
ระเบียบวาระที่  2  เรื่อง  รับรองรายงานผลการประชุม  สมัยวิสามัญ  สมัยที่ 1               
                        ประจำปี  2560     เมื่อวันที่  24  กรกฎาคม  2560 
ระเบียบวาระที่  3  เรื่องเพื่อพิจารณา
                        พิจารณาข้อบัญญัติงบประมาณรายจ่าย ประจำปีงบประมาณ  
                        พ.ศ.  2561

ระเบียบวาระที่ 4  เรื่องอื่นๆ



	ระเบียบวาระที่  1
	เรื่องที่ประธานแจ้งที่ประชุมทราบ


	นายสานนท์  หีดเสน                 ประธานสภา อบต.กะหรอ
	วันนี้ท่านนายกองค์การบริหารส่วนตำบลกะหรอ  นายมนัสพงค์  สุทธิเดช ขอลาประชุมเนื่องจากติดภารกิจ  จึงทำหนังสือมอบอำนาจให้รองนายก นายภานุ 
อู่ทองคำ  ทำหน้าที่แทนนายก อบต.กะหรอ  จึงขอแจ้งให้ที่ประชุมทราบ นะครับ


	ระเบียบวาระที่  2
	เรื่อง  รับรองรายงานผลการประชุม  สมัยวิสามัญ  สมัยที่ 1  ประจำปี  2560     เมื่อวันที่   24  กรกฎาคม  2560



	นายสานนท์  หีดเสน                 ประธานสภา อบต.กะหรอ
	ครับ  สำหรับรายงานการประชุม ทุกท่านได้รับไปแล้วนะครับ  ขอให้ที่ประชุมได้ตรวจสอบ  ทำความเข้าใจ  รายงานการประชุมนะครับ  ไม่ทราบว่า ข้อความตอนใด  ควรแก้ไข  เปลี่ยนแปลง หรือเพิ่มเติมอีกหรือไม่   อย่างไร เชิญครับ     ถ้าไม่มีถือว่ารับรองรายการการประชุมนะครับ


	มติที่ประชุม
	รับรองรายงานการประชุม  สมัยวิสามัญ  สมัยที่  1  ประจำปี 2560


	ระเบียบวาระที่ 3
	เรื่องเพื่อพิจารณา ข้อบัญญัติงบประมาณรายจ่ายประจำปีงบประมาณ พ.ศ.2561



	นายสานนท์  หีดเสน                 ประธานสภา อบต.กะหรอ
	เรื่องการพิจารณาร่างข้อบัญญัติงบประมาณรายจ่าย ประจำปีงบประมาณ  2561    
วาระที่ 1  (ขั้นรับหลักการ)   ขอให้เลขานุการสภา ฯ  ชี้แจงข้อระเบียบกฎหมายที่ เกี่ยวข้อง  เชิญครับ


	นางสุชาดา  ทองคงแก้ว
เลขานุการสภาอบต.กะหรอ
	ระเบียบกระทรวงมหาดไทย ว่าด้วยวิธีการงบประมาณขององค์กรปกครองส่วน
ท้องถิ่น  พ.ศ. 2541  ข้อ 23   “ ให้เจ้าหน้าที่งบประมาณทำการพิจารณา ตรวจสอบ วิเคราะห์ และแก้ไข  งบประมาณในชั้นต้น  แล้วเสนอต่อคณะผู้บริหารท้องถิ่น เมื่อคณะผู้บริหารท้องถิ่น  ได้พิจารณาอนุมัติให้ตั้งเงินงบประมาณยอดใดเป็นงบประมาณประจำปีแล้ว ให้เจ้าหน้าที่งบประมาณรวบรวม และจัดทำเป็นร่างงบประมาณรายจ่ายเสนอต่อคณะผู้บริหารท้องถิ่นอีกครั้งหนึ่ง  เพื่อคณะผู้บริหารท้องถิ่นได้นำเสนอต่อสภาท้องถิ่น  ภายในวันที่  15  สิงหาคม”

      พระราชบัญญัติองค์การบริหารส่วนตำบล  พ.ศ. 2537  มาตรา  87 
“งบประมาณรายจ่ายประจำปีและงบประมาณรายจ่ายเพิ่มเติมขององค์การบริหารส่วนตำบลให้จัดทำเป็นข้อบัญญัติองค์การบริหารส่วนตำบลและจะเสนอได้ก็แต่โดยนายกองค์การบริหารส่วนตำบลตามระเบียบและวิธีการที่กระทรวงมหาดไทยกำหนด
      ในการพิจารณาร่างข้อบัญญัติงบประมาณรายจ่ายประจำปีหรือร่างข้อบัญญัติเพิ่มเติม  สภาองค์การบริหารส่วนตำบลต้องพิจารณาให้แล้วเสร็จภายในหกสิบวันนับแต่วันที่ได้รับร่างข้อบัญญัตินั้น  เมื่อพ้นกำหนดเวลาดังกล่าวแล้ว  ถ้าสภาองค์การบริหารส่วนตำบลพิจารณาไม่แล้วเสร็จ  ให้ถือว่าสภาองค์การบริหารส่วนตำบลให้ความเห็นชอบตามที่นายกองค์การบริหารส่วนตำบลเสนอ”



	นายสานนท์  หีดเสน                 ประธานสภา อบต.กะหรอ
	ขอเชิญรองนายกอบต.  ชี้แจงรายละเอียดร่างข้อบัญญัติงบประมาณรายจ่ายประจำปี งบประมาณ 2561 ต่อที่ประชุมสภาองค์การบริหารส่วนตำบลครับ  


	นายภานุ อู่ทองคำ
รองนายก อบต.กะหรอ
	เรียนท่านประธานสภาที่เคารพ ท่านสมาชิกผู้ทรงเกียรติ และผู้เข้าร่วมประชุมทุกท่าน  กระผมนายภานุ   อู่ทองคำ   รองนายก อบต.กะหรอ  สำหรับเรื่องร่างข้อบัญญัติงบประมาณรายจ่าย  ประจำปี  พ.ศ. 2561  ของ อบต. กะหรอ คำแถลงประกอบงบประมาณรายจ่าย  ประจำปีงบประมาณ พ.ศ.2561 อบต.กะหรอ  

บัดนี้ถึงเวลาที่ผู้บริหารองค์การบริหารส่วนตำบลได้เสนอร่างข้อบัญญัติงบประมาณ
รายจ่ายประจำปีต่อสภาองค์การบริหารส่วนตำบลกะหรออีกครั้งหนึ่ง   ซึ่งมีรายละเอียดดังนี้ 

ประมาณการรายรับของปี งบประมาณ พ.ศ.2561  รวมทั้งสิ้น  45,374,000 บาท
แยกเป็นรายได้จัดเก็บ
หมวดภาษีอากร                                                403,000  บาท
หมวดค่าธรรมเนียม ค่าปรับ และใบอนุญาต                  45,000  บาท
หมวดรายได้จากทรัพย์สิน                                     150,000  บาท
หมวดรายได้จากสาธารณูปโภคและการพาณิชย์           750,000  บาท
หมวดรายได้เบ็ดเตล็ด                                            23,000  บาท
หมวดรายได้จากทุน                                                1,000  บาท
รายได้ที่รัฐบาลจัดเก็บแล้วจัดสรรให้องค์กรปกครองส่วนท้องถิ่น
หมวดภาษีจัดสรร                                           17,962,000  บาท
รายได้ที่รัฐบาลอุดหนุนให้องค์กรปกครองสวนท้องถิ่น
หมวดเงินอุดหนุนทั่วไป                                    26,040,000  บาท
ประมาณการรายจ่ายของปี งบประมาณ พ.ศ.2560  รวมทั้งสิ้น 45,374,000  บาท  แยกเป็น
แผนงานบริหารงานทั่วไป                                11,046,080  บาท
แผนงานการรักษาความสงบภายใน                         426,900  บาท
แผนงานการศึกษา                                          6,939,130  บาท
แผนงานสาธารณสุข                                             49,750  บาท
แผนงานเคหะและชุมชน                                    7,564,470  บาท
แผนงานสร้างความเข็มแข็งของชุมชน                         93,200  บาท
แผนงานการศาสนาและวัฒนธรรมและนันทนาการ      2,916,820  บาท
แผนงานการเกษตร                                             400,000  บาท
แผนงานการพาณิชย์                                         2,163,440  บาท
แผนงานงบกลาง                                            15,611,330  บาท
                               

	นายสานนท์  หีดเสน                 ประธานสภา อบต.กะหรอ
	ครับขอบคุณท่านรองนายกองค์การบริหารส่วนตำบลกะหรอมากครับ ในการแถลงงบประมาณประกอบงบประมาณรายจ่ายประจำปีงบประมาณ พ.ศ.  2561  ซึ่งรายละเอียดทั้งหมดทุกท่านก็ได้รับเอกสารแล้วนะครับ  ขอให้สมาชิกดูรายละเอียด  ไปพร้อม ๆ กันนะครับ  เป็นงบประมาณด้านรายรับประมาณการปี 2561   รวมทั้งหมด 45,374,000.00  บาท
และรายจ่ายประมาณการปี  2561  รวมทั้งหมด  45,374,000.00  บาท  ขอให้สมาชิกทุกท่านดูดูรายละเอียดรายจ่ายด้านต่าง ๆ นะครับ  ไม่ทราบว่าสมาชิกท่านใดจะซักถาม อธิบาย พูดคุย อะไรบ้าง หลังจากดูรายละเอียดประมาณการรายจ่ายประจำปีงบประมาณ พ.ศ.  2561  แล้ว  เชิญครับ   ครับมีเรื่องสืบเนื่องจากที่ผ่านมา ว่ามีสมาชิกท่านหนึ่งคือนายสมพงค์  สามารถ  ส.อบต.หมู่ที่ 1 ได้เรียนถามในที่ประชุมว่า  เรื่องระบบไมโครโฟนนะครับ  น่าจะตั้งงบประมาณไว้เพื่อซื้อไมโครโฟน ซึ่งได้พูดกันหลายครั้งแล้วแต่ไม่มีในข้อบัญญัติจัดตั้งงบประมาณที่จะจัดซื้อไมโครโฟนในสภาฯ นะครับ ซึ่งจากข้อบัญญัติปี  2560  ได้จัดตั้งงบประมาณ ค่าจัดซื้อไมโครโฟนไร้สาย  จำนวน  1 ชุด  ราคา  20,000  บาท  ทางหัวหน้าสำนักงานปลัดนางสาวจันทิพย์  ชัยชนะ  ได้อธิบายว่าเนื่องจากโต๊ะประชุม  มีการเคลื่อนย้ายมาก จึงมีการจัดซื้อไมโครโฟนไร้สายขึ้น  ซึ่งประกอบด้วยไมค์ลอย  2  ชุดและตัวรับ  1  ตัว  เพื่อรองรับไมโครโฟนชุดเก่า ที่กำลังซ่อมแซมให้ดีขึ้น ซึ่งกำลังหาร้านซ่อมแซมอยู่ในขณะนี้ครับ เรียนถามผ่านคณะผู้บริหารว่า  ขณะนี้หาร้านซ่อมแซมยังไม่ได้อีกหรือครับ


	 
	เดี๋ยวสักครู่  ผมขอให้หัวหน้าสำนักงานปลัด นางสาวจันทิพย์   ชัยชนะ และหัวหน้าส่วนการคลัง  นางสุวรรณา  ณ นคร    เป็นผู้ชี้แจงรายละเอียดแทนนะครับ


	นางสาวจันทร์ทิพย์  ชัยชนะ 
หัวหน้าสำนักปลัด
	เรียนท่านประธานสภาที่เคารพ  คณะผู้บริหาร  สมาชิกผู้ทรงเกียรติ  และผู้เข้าร่วมประชุมทุกท่าน  ดิฉันนางสาวจันทิพย์  ชัยชนะ  หัวหน้าสำนักงานปลัด  จากการสอบถามเรื่องไมโครโฟนไร้สาย  จากข้อบัญญัติงบประมาณ ปี  2560  นั้น  ตอนนี้ก็ได้จัดหาชุดครุภัณฑ์ไฟฟ้า เครื่องไมโครโฟนไว้เรียบร้อยแล้ว ประกอบด้วยเครื่องรับใหม่  1  ชุด  และไมโครโฟนไร้สายแบบนี้ 4  ตัว รวมของเก่า  2  ตัว  รวมเป็น  6  ตัว  ซึ่งได้หาเรียบร้อยแล้วค่ะ ขอบคุณค่ะ  ส่วนชุดไมโครโฟนเครื่องเก่านั้นยังใช้ได้ เพียงแต่ไม่ได้ติดตั้งเนื่องจากมีการเคลื่อนย้ายโต๊ะในการทำกิจกรรมต่าง ๆ  เลยใช้ชุดใหม่นี้ค่ะ ชุดเก่าไม่ได้เสีย ซึ่งได้ประกอบดูแล้ว ยังใช้ได้นะค่ะ


	นายสานนท์  หีดเสน                 ประธานสภา อบต.กะหรอ
	ครับขอบคุณ หัวหน้าสำนักงานปลัดนะครับ  ไม่ทราบว่าสมาชิกท่านใดจะสอบถามรายละเอียดอะไรบ้างเกี่ยวกับแผนงานบริหารงานทั่วไป  ซึ่งหัวหน้าสำนักงานปลัดจะได้ชี้แจงรายละเอียดแทนคณะผู้บริหารได้ครับ เชิญได้ครับ


	นายสมพงค์ สามารถ
สมาชิกสภาอบต.หมู่ที่ 1
	เรียนท่านประธานสภาที่เคารพ  คณะผู้บริหาร  สมาชิกผู้ทรงเกียรติ   เจ้าหน้าที่ อบต.กะหรอและผู้เข้าร่วมประชุมทุกท่านครับ  กระผมนายสมพงค์  สามารถ 
ส.อบต.หมู่ที่  1 อยากจะสอบถามเรื่องค่าตอบแทนพิเศษที่ตั้งไว้เป็นค่าตอบแทนพิเศษนายก/รองนายก  ขอทราบรายละเอียดครับ


	นายประสิทธิ์  ภักดี

สมาชิกสภาอบต.หมู่ที่ 8
	เรียนท่านประธานสภาที่เคารพ   คณะผู้บริหาร  สมาชิกผู้ทรงเกียรติ  และผู้เข้าร่วมประชุมทุกท่าน  กระผมนายประสิทธิ์   ภักดี   ส.อบต.หมู่ที่  8   กระผมขอสอบถามเรื่องค่าตอบแทนคือทุกหน่วยจะมีการจ่ายเงินเพิ่มต่าง ๆ ของพนักงานจ้างเพื่อจ่ายเป็นเงินเพิ่มค่าครองชีพชั่วคราวให้แก่พนักงานจ้าง  และค่าตอบแทนเกี่ยวการสอบแก่เจ้าหน้าที่ ที่ดำเนินการสอบแข่งขัน สอบคัดเลือกหรือเลือกข้าราชการ พนักงานจ้าง ตั้งไว้  10,000 บาท  อีกตัวหนึ่งคือ เงินประโยชน์ตอบแทนอื่นเป็นกรณีพิเศษ สำหรับพนักงานส่วนตำบล  ลูกจ้างประจำ  ครูผู้ดูแลเด็ก ผู้ช่วยครูผู้ดูแลเด็กและพนักงานจ้าง ตั้งไว้  835,000  บาท  ไม่ทราบว่าค่าตอบแทนเหล่านี้เขาจ่ายกันอย่างไร  จ่ายเป็นเดือน  หรือจ่ายเป็นปี  ครับ ซึ่งในข้อบัญญัติของปีที่แล้วตั้งไว้ 1,170,000  บาท  ทำไมจำนวนต่างกันครับ   ขอบคุณครับ


	นางสาวจันทร์ทิพย์  ชัยชนะ 
หัวหน้าสำนักปลัด
	เรียนท่านประธานสภาที่เคารพ  คณะผู้บริหาร  สมาชิกผู้ทรงเกียรติ และผู้เข้าร่วมประชุมทุกท่าน  ดิฉันนางสาวจันทิพย์  ชัยชนะ  หัวหน้าสำนักงานปลัด  สำหรับเงินค่าตอบแทนพิเศษนายก/รองนายก  เป็นค่าตอบแทนที่ตั้งตามหนังสือ  ขั้นตอนงบประมาณนะคะ หนังสือสั่งการทุกอย่างเป็นงบของเงินเดือนฝ่ายการเมืองทั้งหมด เงินเดือนฝ่ายการเมืองทั้งหมดตั้งตามหนังสือสั่งการที่จ่ายเป็นค่าตอบแทนในแต่ละเดือน ซึ่งนายกนอกจากมีเงินเดือนแล้วยังมีค่าตอบแทนประจำตำแหน่ง  ค่าตอบแทนพิเศษด้วย ซึ่งตามหนังสือสั่งการค่ะ ขอบคุณค่ะ  สำหรับข้อซักถามของคุณประสิทธิ์  ภักดี    เรื่องเงินเพิ่มต่าง ๆ ของพนักงานจ้าง เพื่อจ่ายเป็นเงินเพิ่มค่าครองชีพชั่วคราวให้แก่พนักงานจ้าง และเงินอื่น ๆ    นั้นพนักงานจ้างจะได้รับค่าตอบแทนเดือนละ  9,000  บาท  รวมทั้งเงินเพิ่มค่าครองชีพ อีกคนละ  1,000 บาท  รวมพนักงานจ้างจะได้รับเดือนละ  10,000  บาท  ส่วนค่าตอบแทน เกี่ยวกับการสอบแก่เจ้าหน้าที่ที่ดำเนินการสอบแข่งขัน เลือกข้าราชการ พนักงานจ้าง นั้นส่วนนี้ต้องตั้งไว้ เนื่องจาก อบต.กะหรอ อาจมีการดำเนินการสอบคัดเลือก ข้าราชการ  พนักงานจ้าง  ซึ่งจะต้อมีค่าตอบแทนให้คณะกรรมการหรือเจ้าหน้าที่ ที่มาทำหน้าที่ตรงนี้  ส่วนเงินประโยชน์ตอบแทนอื่นเป็นกรณีพิเศษนั้น  คือเงินโบนัสประจำปี สืบเนื่องมาจาก  อบต.กะหรอ ได้ผ่านการประเมิน ซึ่งได้ตั้งไว้ตามหลักเกณฑ์ เมื่อ อบต.กะหรอได้ผ่านเกณฑ์ของจังหวัดที่มาประเมินทุกปี ทางเราก็สามารถที่จะดำเนินการจัดตั้งรับ เงินตัวนี้เอาไว้ได้ตามระเบียบตามหนังสือสั่งการที่กำหนดไว้ โดยจะจ่ายให้ปีละ  1  ครั้ง  สำหรับจำนวนเงินของปีนี้กับปีที่แล้วที่ไม่เท่ากันนั้น  เนื่องจาก ปีที่แล้วตั้งไว้  1.5 เท่า   ส่วนปีนี้  ตั้งไว้  1  เท่า  ของอัตราเงินเดือนที่ได้รับค่ะ ขอบคุณค่ะ



	นายเสรี   บุญยเกียรติ  
สมาชิกสภาอบต.หมู่ที่ 1
	เรียนท่านประธานสภาที่เคารพ  คณะผู้บริหาร  สมาชิกผู้ทรงเกียรติ หัวหน้าส่วนและผู้เข้าร่วมประชุมทุกท่าน  กระผมนายเสรี   บุญยเกียรติ  ส.อบต.หมู่ที่  1    เพิ่มเติมในส่วนของ อบต.ประสิทธิ์  ภักดี  ขอเพิ่มเติมส่วนที่ไม่รู้นะครับ  ในส่วนของค่าเช่าบ้าน  เพื่อจ่ายเป็นค่าเช่าบ้านให้แก่พนักงานส่วนตำบลที่มีสิทธิ์ได้รับตามระเบียบฯ  จำนวน  156,000  บาท   ซึ่งผมอยากจะรู้อยากจะทราบครับ  ว่ามีใครบ้างที่เช่าบ้านเขาอยู่ครับ และอยากทราบว่าเขาเบิกตามสิทธิ์  หรือเบิกตามความเป็นจริง  และต้องมีคุณสมบัติอย่างไรครับ จากปีก่อนก็ได้ครับ ขอรายละเอียดอย่างคร่าว ๆ ครับ   ขอบคุณครับ


	นางสุวรรณา ณ นคร
ผู้อำนวยการกองคลัง
	เรียนท่านประธานสภาที่เคารพ  คณะผู้บริหาร  สมาชิกทุกท่าน  ดิฉันนางสุวรรณา  ณ นคร  หัวหน้าส่วนการคลัง   สำหรับค่าเช่าบ้านนะคะ ทุกคนที่เบิกค่าเช่าบ้านนั้น เขาเบิกตามสิทธิ์ที่พึงจะได้รับนะค่ะ แต่ละคนอัตราไม่เท่ากัน ของสำนักงานปลัดก็มี คุณรัชฎา  สีขาว ,  คุณคนึงนิจ  สุทิน  คุณจิรา ทองบางพระ และ คุณกิตติมา  รัตนะชัย  ส่วนการคลัง  คุณชนิกานต์  ไพนุพงค์  คุณกุลจิรา  ไชยประยา         คุณณัฐวุฒิ  เชาวรัญญู  และภคพร แซ่หลี  ส่วนกองช่าง  มีคุณชรินทร    เที่ยวแสวง  ซึ่งใช้สิทธิ์ไม่เท่ากัน บางคนเดือนละ  2,000  บางคน 3,000 ตามอัตราค่ะ

	นายสมพงค์ สามารถ
สมาชิกสภาอบต.หมู่ที่ 1
	เรียนท่านประธานสภาที่เคารพ  คณะผู้บริหาร สมาชิกผู้ทรงเกียรติ และผู้เข้าร่วมประชุมทุกท่าน  กระผมนายสมพงค์  สามารถ    ส.อบต.หมู่ที่ 1 ผมอยากทราบว่าการเบิกค่าเช่าบ้านมีหลักเกณฑ์ ระเบียบ หรือสิทธิในการเบิกค่าเช่าบ้านอย่างไรครับ  ขอบคุณครับ


	นางสุวรรณา ณ นคร
ผู้อำนวยการกองคลัง
	สำหรับหลักเกณฑ์หรือระเบียบในการเบิกค่าเช่าบ้านนั้น คือทาง อบต. ไม่มีบ้านพักให้แก่เจ้าหน้าที่พักอาศัย ทุกคนที่ย้ายมาถ้าไม่มีบ้านพัก  ทุกคนมีสิทธิ์เบิกค่าเช่าบ้านได้ ซึ่งต้องมีเอกสารการเช่า มีสัญญา มีผู้ตรวจ  มีการตรวจสอบบ้านเช่า  มีการเสียภาษีโรงเรือนทุกคนค่ะ สามารถดูเอกสารได้ที่ห้องคลังนะคะ ขอบคุณค่ะ



	                  พักกลางวัน

	

	นายสานนท์  หีดเสน                 ประธานสภา อบต.กะหรอ
	ครับหลังจากพักกลางวันแล้ว เรามาดูข้อบัญญัติกันต่อนะครับ หน้า 3/8    เกี่ยวกับค่าใช้สอย เป็นรายจ่ายเพื่อให้ได้มาซึ่งบริการ จำนวน  220,000  บาท   ขอให้สมาชิกดูพร้อม ๆ กันนะครับแต่ละรายการ  ไม่ทราบมีสมาชิกท่านใดจะสอบถามเชิญครับ


	นายเสรี  บุญยเกียรติ
สมาชิกสภาอบต.หมู่ที่ 1
	เรียนท่านประธานสภาที่เคารพ คณะผู้บริหาร สมาชิกผู้ทรงเกียรติ  และผู้เข้าร่วมประชุมทุกท่าน กระผมนายเสรี  บุญยเกียรติ  ส.อบต.หมู่ที่ 1   ครับค่าใช้สอย  รายจ่ายเพื่อให้ได้มาซึ่งบริการ เพื่อจ่ายเป็นค่ากำจัดสิ่งปฏิกูล  พอจะอธิบายได้หรือไม่ว่า  เป็นค่ากำจัดลักษณะอย่างไร    และรายละเอียดของรายจ่ายแต่ละรายการเหล่านี้  ครับ  ขอบคุณครับ


	นางสุวรรณา ณ นคร
ผู้อำนวยการกองคลัง
	เรียนท่านประธานสภาที่เคารพ  คณะผู้บริหาร  สมาชิกทุกท่าน  สำหรับค่าใช้สอย  รายจ่ายเพื่อให้ได้มาซึ่งบริการ เพื่อจ่ายเป็นค่ากำจัดสิ่งปฏิกูล  คือค่าดูดส้วมและสิ่งอื่น ๆ  ส่วนค่าใช้จ่ายต่าง ๆ นั้น เป็นคำอธิบายตามหนังสือสั่งการว่ามีค่าใช้จ่ายอะไรบ้าง เพราะบางตัวถ้าเราไม่ใส่ไว้ ไม่มีในรายการที่จะเบิก มันจะเกิดปัญหาอีก มันจะต้องแก้ไขคำชี้แจงอีก ไม่สามารถดำเนินการได้ทันทีทันใด  จึงใส่ไว้ในรายจ่ายเพื่อให้ได้มาซึ่งบริการตามเอกสารที่ทุกท่านได้ดูอยู่นะค่ะ  ขอบคุณค่ะ


	นายสานนท์  หีดเสน                 ประธานสภา อบต.กะหรอ
	ขอให้สมาชิกดูหน้า  8/8  ค่าจ้างออกแบบและปรับปรุงต่อเติมอาคารสำนักงาน  จำนวน  30,000  บาท  เพื่อจ่ายเป็นค่าจ้างออกแบบปรับปรุงอาคารสำนักงาน  อบต. และห้องประชุมสภา  อบต.กะหรอ ขอรายละเอียดครับ


	นายประสิทธิ์  ภักดี

สมาชิกสภาอบต.หมู่ที่ 8
	เรียนท่านประธานสภาที่เคารพ  คณะผู้บริหาร  สมาชิกผู้ทรงเกียรติ  และผู้เข้าร่วมประชุมทุกท่าน  กระผมนายประสิทธิ์  ภักดี  ส.อบต.หมู่ 8   ในหน้าเดียวกันครับ  ผมอยากทราบรายละเอียดงบเงินอุดหนุน  เงินอุดหนุนองค์กรปกครองส่วนท้องถิ่น  เพื่อจ่ายเป็นเงินอุดหนุนให้กับ  อบต. ตามโครงการปรับปรุงและพัฒนาศูนย์รวม
ข้อมูลข่าวสาร การซื้อและการจ้างของ อปท. ระดับอำเภอ   จำนวน  32,500   บาท มันอุดหนุนไป อบต.ไหน  อย่างไร ครับ  ขอบคุณครับ



	นางสาวจันทร์ทิพย์  ชัยชนะ
หัวหน้าสำนักงานปลัด
	เรียนท่านประธานสภาที่เคารพ คณะผู้บริหาร  สมาชิกทุกท่าน  สำหรับค่าจ้างออกแบบปรับปรุงอาคารสำนักงาน อบต.และห้องประชุมสภา  นั้น  เป็นค่าจ้างที่มีไว้เพื่อจ้างบุคคลภายนอกมาออกแบบ  เพื่อให้ได้มาตรฐาน ซึ่งช่างเราไม่สามารถทำได้  เป็นการออกแบบทั้งภายนอกและภายในด้วย และเพื่อรองรับการดำเนินการในปี  2562  ต่อไป ส่วนเงินอุดหนุนองค์กรปกครองส่วนท้องถิ่นนั้น เป็นการอุดหนุนให้กับ  อบต. นบพิตำ  เนื่องจาก อบต.นบพิตำ ได้จัดจ้างลูกจ้าง  1    คน   ที่ประจำอยู่สำนักงานหน่วยองค์กรปกครองท้องถิ่นอำเภอ ซึ่งเป็นค่าจ้างและค่าวัสดุสำนักงานค่ะ    ซึ่งให้ท้องถิ่นใดท้องถิ่นหนึ่งเป็นเจ้าภาพหลัก  ซึ่งเป็นรายจ่ายให้กับ 
อบต.นบพิตำ ทุกปีค่ะ


	นายสานนท์  หีดเสน                 ประธานสภา อบต.กะหรอ
	ครับสมาชิกทุกท่านก็คงได้รับรายละเอียด และเข้าใจในส่วนต่าง ๆของงานบริหารทั่วไป แล้วนะครับและขอขอบคุณหัวหน้าส่วนสำนักงานปลัด  และหัวหน้าส่วนการคลังมากครับ ในรายละเอียดต่าง ๆ ที่ท่านสมาชิกได้สอบถาม  หรือขอรายละเอียดไปครับ  ต่อไปแผนงานบริหารงานทั่วไป งานบริหารงานคลัง มีสมาชิกท่านใดจะสอบถาม เชิญครับ


	นายเสรี   บุญยเกียรติ  
สมาชิกสภาอบต.หมู่ที่ 1
	เรียนท่านประธานสภาที่เคารพ  คณะผู้บริหาร  สมาชิกผู้ทรงเกียรติ และผู้เข้าร่วมประชุมทุกท่าน  กระผมนายเสรี  บุญยเกียรติ  ส.อบต.หมู่ที่  1   งบดำเนินงาน ค่าตอบแทน ค่าตอบแทนการปฏิบัติงานนอกเวลาราชการ  จำนวน  5,000  บาท  ผมขอทราบรายละเอียด เพื่อรู้นะครับ  ขอบคุณครับ


	นางสุวรรณา ณ นคร
ผู้อำนวยการกองคลัง
	เรียนท่านประธานสภาที่เคารพ  คณะผู้บริหาร  สมาชิกทุกท่าน ดิฉัน นางสุวรรณา   ณ  นคร ผู้อำนวยการกองคลัง  สำหรับค่าตอบแทนการปฏิบัติงานนอกเวลาราชการ  จำนวน  5,000 เพื่อจ่ายเป็นค่าตอบแทนแก่พนักงานส่วนตำบลและลูกจ้างที่ปฏิบัติงานนอกเวลาราชการปกติ มีสิทธิ์เบิกจ่ายค่าตอบแทนได้ตามกฎหมายกำหนด  ซึ่งทุกส่วนก็ตั้งไว้  จะมากหรือน้อยขึ้นอยู่กับพนักงานและเจ้าหน้าที่  ซึ่งมีระเบียบอัตราการเบิกค่าตอบแทน ชั่วโมงละ  60  บาท   อาจจะเป็นเวลาหลังเลิกงานประมาณ  2- 3  ชั่วโมง  จำไม่ได้   หรือเสาร์- อาทิตย์  ซึ่งไม่เกินวันละ   8  ชั่วโมง และต้องเป็นงานที่นอกเหนือจากงานที่เราทำเป็นประจำอยู่  เช่น ช่วงสิ้นปี   แต่ส่วนใหญ่ทำทัน แต่ตั้งไว้เผื่อไม่ทันนะค่ะ


	นายสานนท์  หีดเสน                 ประธานสภา อบต.กะหรอ
	ครับขอบคุณผู้อำนวยการกองคลัง  ต่อไปแผนงานการรักษาความสงบภายใน  งบบุคลากรเงินเดือนประจำ  ซึ่งไม่ทราบว่ามีความเป็นมาอย่างไรครับ


	นางสาวจันทร์ทิพย์  ชัยชนะ
หัวหน้าสำนักงานปลัด
	เรียนท่านประธานสภาที่เคารพ  คณะผู้บริหาร  สมาชิกผู้ทรงเกียรติ  และผู้เข้าประชุมทุกท่านดิฉันนางสาวจันทิพย์  ชัยชนะ  หัวหน้าส่วนสำนักงานปลัด  สำหรับเงินเดือนประจำของแผนงานรักษาความสงบภายในนั้น สืบเนื่องจากในแผนอัตรากำลัง ทางสำนักงานปลัดได้มีการขอตำแหน่งเจ้าพนักงานป้องกันและบรรเทาสาธารณภัย 1 อัตรา  ซึ่งเป็นข้าราชการนะค่ะและอัตราว่างของพนักงานจ้างอีก 1 ตำแหน่งในส่วนนี้ซึ่งทางแผนงานรักษาความสงบภายใน ได้ตั้งงบบุคลากร เงินเดือนประจำไว้ให้กับเจ้าพนักงานป้องกันและบรรเทาสาธารณภัย และนำเรียนในที่ประชุมว่า  ตอนนี้ได้ร้องขอไปยังจังหวัดแล้ว ต้องรอจากกรมส่งเสริมท้องถิ่นก่อน   เลยต้องตั้งรับงบประมาณตัวนี้ไว้ค่ะ 



	                 พัก  10  นาที

	

	นายภานุ อู่ทองคำ
รองนายกอบต.กะหรอ
	เรียนท่านประธานสภาที่เคารพ สมาชิกผู้ทรงเกียรติ กระผมนายภานุ  อู่ทองคำ  รองนายกอบต.กะหรอ   ครับต่อไปหน้า 1/8  แผนงานเคหะและชุมชน  ขอให้สมาชิกได้ดูพร้อม ๆ กันนะครับ  งบบุคลากร ซึ่งเกี่ยวกับเงินเดือน ค่าตอบแทน ค่าใช้สอย  ค่าวัสดุต่างๆ ค่าสาธารณูปโภค  ค่าครุภัณฑ์  หน้า 4/8  งานไฟฟ้าถนน  ค่าที่ดินและสิ่งก่อสร้าง ขอให้สมาชิกได้ดูโครงการก่อสร้างแต่ละโครงการไปเรื่อย ๆ ของแต่ละหมู่บ้านนะครับ  สามารถสอบถามรายละเอียดได้ครับและงบเงินอุดหนุน ซึ่งอุดหนุนให้กับส่วนราชการ คือการไฟฟ้าส่วนภูมิภาค  ตามโครงการขยายเขตไฟฟ้าสาธารณะในพื้นที่หมู่ที่  1-9  ของตำบลกะหรอครับไม่ทราบว่ามีสมาชิกท่านใดสงสัย  จะซักถามรายละเอียด  เชิญครับ


	นายประสิทธิ์  ภักดี

สมาชิกสภาอบต.หมู่ที่ 8
	เรียนท่านประธานสภาที่เคารพ   คณะผู้บริหาร  สมาชิกผู้ทรงเกียรติ  และผู้เข้าร่วมประชุมทุกท่าน  กระผมนายประสิทธิ์   ภักดี  ส.อบต.หมู่ที่   8  ครับจากการดูจากเอกสาร การประมาณการของช่าง ในแต่ละโครงการไม่เท่ากัน  เช่น  573  572  574  576  สูงสุด 578.17ผมจากทราบว่าช่างเอามาตรฐานการประเมินราคาจากตำบลไหน เป็นตัวอย่าง หรือ ค่าประมาณการคิดอย่างไรอยากทราบตรงนี้   ราคาแพงมากเกินไปกับราคาต่อตารางเมตร       ปกติตารางเมตรที่ของตำบลอื่น ประมาณไม่เกิน 500  แต่ที่นี่เกือบ 600  ผมสงสัยทำไมแพงนัก    210  เมตร  4.8  แสนกว่า ของหมู่ 6    578.17  บางหมู่บ้าน  574    มันราคาเป็นอย่างไรแน่ครับ  ต้นทุนของวัสดุก่อสร้างไม่เท่ากันหรือครับ  ระหว่างพาไป  ม.6   กับพาไป  ม. 3    ครับ  ขอบคุณครับ


	นายสานนท์  หีดเสน                 ประธานสภา อบต.กะหรอ
	ครับ ขอบคุณสมาชิกของหมู่ที่  8  มากครับ  ขอให้ผู้บริหารได้ตอบข้อซักถามนะครับ


	นายภานุ อู่ทองคำ
รองนายกอบต.กะหรอ
	เรียนท่านประธานสภาที่เคารพ  สมาชิกผู้ทรงเกียรติ  กระผมนายภานุ  อู่ทองคำ  รองนายก อบต.กะหรอ สำหรับข้อซักถามของสมาชิกหมู่ที่  8  เรื่องการประมาณการ  การกำหนดราคา ว่าใช้เกณฑ์มาตรฐานอย่างไรในการกำหนดราคา  ซึ่งได้มอบหมายให้นายช่างโยธา เป็นผู้ประมาณการนะครับ แล้วผู้บริหารก็นำมาตรวจสอบ  ถึงราคาจากเอกสารและก็ยึดราคาตามเอกสารนั้น  โดยเฉพาะในเรื่องของงานปรับพื้นที่ ราคาต่อหน่วย   1.71  ซึ่งเทียบกับราคาน้ำมันโซล่าราคา 24  บาท ซึ่งดูจากตารางเอกสารตัวนี้  เป็นตารางค่าเสื่อมราคา และตารางดำเนินการ  สำหรับน้ำมันดีเซล  ราคา  20 –69.99  บาท  ต่อลิตรปรับปรุงเดือนตุลาคม ซึ่งในการนี้เรายึดราคาน้ำมันตามท้องตลาดนะครับและตามสภาพอากาศ  ฝนตกชุกไม่  ตั้งตามสภาพที่เกิดขึ้นในการตั้งราคากลาง ดูตามเอกสารนะครับ ซึ่งได้ตรวจสอบแล้วว่าการตั้งราคากลาง ตั้งตามมาตรฐานขององค์กรปกครองส่วนท้องถิ่น  และมีของสำนักนายกรัฐมนตรี เขาจะเพิ่มค่า FACTOR  F  ภาษาช่างเขารู้  แต่ของเราก็คือส่วนกำไร  ปกติที่ผ่านมาจะตั้งได้ 35 %   นะครับ  ในค่าตัวนี้จะมีค่าใช้จ่ายต่างๆ  อยู่ในนี้หมด แต่ระเบียบใหม่ทางกระทรวงมีคำสั่งใหม่มา  ปีนี้ตั้งเพิ่มเป็น   40%   ทำให้ราคาสูงจากต้นทุนนะครับ  แต่สามารถตั้งได้นะครับ   สักครู่ผมขอให้นายช่างโยธา  ชี้แจงรายละเอียดเพิ่มเติมนะครับ  ขอบคุณครับ



	นายนเรศ  ทองอ่อน
นายช่างยา
	เรียนท่านประธานสภาที่เคารพ คณะผู้บริหาร  สมาชิกผู้ทรงเกียรติ  และผู้เข้าร่วมประชุมทุกท่าน  กระผมนายนเรศ  ทองอ่อน  นายช่างโยธา อบต.กะหรอ  ครับจากที่ถามว่าทำไมราคาต่อตารางเมตรจึงไม่เท่ากัน เช่นหมู่ที่  6  เนื่องจากถนนทั้ง 2 สาย มีความกว้างของถนนต่างกัน   จะทำให้ปริมาณการถมไหล่ทางก็ต่างกันด้วยครับ  บางสายระยะทางเท่ากัน แต่ราคาต่อตารางเมตร   จำนวนเงินไม่เท่านั้น   ขึ้นอยู่กับพื้นที่ หน้างานมีความสูง ต่ำ   ต่างกันครับ  จึงทำให้การถม การปรับพื้นที่ต่างกันครับ   


	นายเสรี   บุญยเกียรติ  
สมาชิกสภาอบต.หมู่ที่ 1
	เรียนท่านประธานสภาที่เคารพ  คณะผู้บริหาร  สมาชิกผู้ทรงเกียรติ และผู้เข้าร่วมประชุมทุกท่าน  กระผมนายเสรี  บุญยเกียรติ   ส.อบต.หมู่ 1  วันนี้ร่างข้อบัญญัติเป็นหัวใจหลักในการตั้งค่าใช้จ่าย วันนี้ต้องพูดว่า  ปี  2561  ข้อบัญญัติปีนี้ถ้าเปรียบเทียบกับปีที่ผ่านมาปี   2559    2560  2561     สำหรับปีนี้ ผมคิดว่างบประมาณจะน้อยกว่าทุกปีที่ผ่านมา  แต่เราต้องเคารพว่าท่านนายกได้ร่างข้อบัญญัติมาแล้ว  ก็ต้องว่าไปตามนั้น  แต่ที่ต้องพูด เพราะว่าในหมู่บ้านของ หมู่ที่  1   ท่านรองนายกทั้ง  2 ท่านพื้นที่ใกล้เคียงกันเป็นลูกหลานของหมู่ที่  7 และหมู่ 1  นะครับ คงจะทราบดีว่าถนนของพื้นที่ในหมู่ที่  1  มันหลายสาย หลายเส้นด้วยกัน แต่สำหรับปีนี้  หมู่ที่ 1  ได้เฉพาะถนน คสล. สายเดียว คือสายในโคร๊ะ- ปลักพลา   บวกกับเรื่องไฟฟ้าอีกหมู่บ้านละ   30,000   แต่ในปีที่ผ่านมา คือของหมู่ที่ 1 จะได้ถนนบุกเบิกมาทุกปี เนื่องจากชาวบ้านยื่นเสนอเอกสารมา เราก็ส่งไปตามนั้น  แต่ทีนี้ตั้งแต่บุกเบิกมาทั้ง  3 ปี  มี  3 สาย  ตั้งแต่บุกเบิกมาไม่เคยได้รับการปรับปรุงเลย  บางเส้นเป็น  2  ช่วงตอนนี้ถนนสายปลักหีบ -  ปลักพลา  จะมีอยู่ด้วยกัน  3  ช่วง  คือเป็นคอนกรีตบางส่วนแล้ว  ต่อไปเป็นหินคลุก ต่อจากนั้นทางด้านปลักพลาด้านในไม่เคยได้สัมผัสหินอีกเลย  หญ้าเต็มหมดแล้ว ทั้ง 3 สาย 3 เส้น   รอความเห็นใจจากคณะผู้บริหารอยู่นะครับ  ขอยกตัวอย่างเช่น 2 เส้นนี้อยู่ในการเสนอของประชาคม  ทีนี้มันโชคดีที่ว่าขององค์การบริหารส่วนจังหวัดตั้งไว้ด้วย  มันไปโยงถึงสายนมหนู- โคกสร้าง  ที่ทำการตกลงไม่ได้   แล้วถูกตีกลับเข้ามา  เขาต้องย้อนกลับไปใหม่  ก็ต้องหยิบยก แผนประชาคม แผนที่  2 สายในโคร๊ะ  - ปลักพลาอีก  จริง ๆ แล้วปีนี้ไม่มีถนนบุกเบิกเลย  คณะผู้บริหารน่าจะหยิบยกถนนสายที่บุกเบิกมาแล้วแต่ไม่ได้รับการดูแล  หรือสายที่ยังไม่ได้บุกเบิกที   มาใส่ในข้อบัญญัติ 
ซึ่งหมู่ที่  1  มีอยู่หลายโครงการนะครับ น่าจะหยิบยกมาสักโครงการเพื่อควบคู่กับสายในโคร๊ะ – ปลักพลาครับ  เพื่อเป็นการกระจายงาน  กระจายสายออกไปครับ ชาวบ้านมองว่าทำไมมันไปกระจุกอยู่จุดเดียวกัน ฝากถึงผู้บริหารด้วยว่าถ้าไม่ใส่ถนนสายบุกเบิก   ก็น่าจะใส่สายที่บุกเบิกแล้ว  3 เส้น  ที่กล่าวมาข้างต้น
หญ้าขึ้นเต็มหมดแล้ว  ที่จริงน่าจะใส่ไว้สักเส้นนะครับ  ขอความเห็นใจด้วยนะครับ  ซึ่งหมู่ที่  1 มี ประมาณ  11  สาย   รวมกับที่บุกเบิกแล้วแต่ไม่ได้ดูแล  รวมเป็น  12 สาย  ฝากคณะผู้บริหารด้วยนะครับ  ตอนนี้ไม่ได้เป็นรูปถนนแล้วนะครับ เคยปรึกษาท่านนายกแล้ว ท่านมีภารกิจมาก   ท่านคงลืมเพราะหลายหมู่บ้าน  แต่ขอความเห็นใจด้วยนะครับ ถนนทั้งหมด  12  สาย  ไม่เคยตลอดสายเลย   มี  2 สายที่ตลอดเพราะเป็นโครงการทำร่วมกับตำบลท่าขึ้น   และสายที่ทำร่วมกับตำบลนาเหรงนะครับ  เสร็จเพราะอยู่นอกวงแหวน แต่สายที่ภายในวงแหวนไม่เสร็จ  ขอความเห็นใจด้วยครับ  ขอฝากไว้แค่นี้ครับ


	นายภานุ อู่ทองคำ
รองนายกอบต.กะหรอ
	เรียนท่านประธานสภาที่เคารพ  สมาชิกผู้ทรงเกียรติ และผู้เข้าร่วมประชุมทุกท่าน กระผมนายภานุ อู่ทองคำ  รองนายก อบต.  ครับสำหรับหมู่ที่  1  คุณเสรี  ไม่ต้องน้อยใจเรื่องถนนนะครับ  จริง ๆ แล้ว ของหมู่ที่ 1  จะมีประปาเพิ่มอีก  1  ตัวนะครับ  ของหมู่ที่  4  ด้วยครับ  สำหรับซอยปลักหีบ  รอให้ฝนแล้ง แล้วจะดำเนินการต่อไปครับ ของหมู่ 7 นายสุรินทร์ หมู่ 2  นายขาว  นะครับ


	นายชรินทร  เที่ยวแสวง
นายช่างไฟฟ้า
	เรียนท่านประธานสภาที่เคารพ คณะผู้บริหาร    สมาชิกผู้ทรงเกียรติ  และผู้เข้าร่วมประชุมทุกท่าน  กระผมนายชรินทร  เที่ยวแสวง   นายช่างไฟฟ้า  ขอแจ้งเรื่องไฟฟ้าสาธารณะครับสาเหตุที่ตั้งงบประมาณไว้  300,000   บาท โดยไม่ได้ระบุรายละเอียด รอการประมาณการจากการไฟฟ้าท่าศาลา   

การไฟฟ้าเขาจัดชี้แจงมาว่า  ถ้าเราพร้อมเมื่อไรที่จะทำ  ทางไฟฟ้าท่าศาลาจะลงมาสำรวจพร้อมประมาณการ ประมาณราคาให้เรียบร้อย  และที่ไม่ได้ระบุวงเงินไว้ก็เพื่อค่าใช้จ่ายจะได้ถัวเฉลี่ยกัน  ตกหมู่บ้านละ 33,000  บาท    ประมาณ  4  จุด   วงเงินอาจไม่เท่ากันเพราะระยะไม่แน่นอนบางจุดมากบางจุดน้อย ก็ถัวเฉลี่ยกัน  เลยตั้งรวมกันนะครับ  ขอบคุณครับ


	นายสมพงค์ สามารถ
สมาชิกสภาอบต.หมู่ที่ 1
	เรียนท่านประธานสภาที่เคารพ คณะผู้บริหาร  สมาชิกผู้ทรงเกียรติ  และผู้เข้าร่วมประชุมทุกท่านกระผมนายสมพงค์  สามารถ   ส.อบต.หมู่ที่  1    ผมขอฝากท่านประธานไปยังคณะผู้บริหารเรื่องงบประมาณให้กับพ่อแม่ พี่น้อง ชาวตำบลกะหรอนะครับ ซึ่งงบประมาณของเราอยู่ประมาณ  27  ล้านต่อปี  แต่งบประมาณที่คณะผู้บริหารได้จัด  ให้กับหมู่บ้านแต่ละหมู่สร้างถนนประมาณ  210  เมตร  ผมอยากจะขอฝากคณะผู้บริหารว่าในปีต่อไป  น่าจะเพิ่มให้กับชาวบ้านเพื่อเป็นขวัญ  และกำลังใจนะครับ  ให้ได้  250  เมตรนะครับ  ขอบคุณครับ


	นายประสิทธิ์  ภักดี

สมาชิกสภาอบต.หมู่ที่ 8
	เรียนท่านประธานสภาที่เคารพ  คณะผู้บริหาร  สมาชิกผู้ทรงเกียรติ และผู้เข้าร่วมประชุมทุกท่าน  กระผมนายประสิทธิ์  ภักดี   ส.อบต.หมู่  8  ผมจะฝากเรื่อง การขุดคูพร้อมฝั่งท่อระบายน้ำ หน้าบ้านพี่ไข่ – จารี  นะครับ  ซึ่งผมไม่เห็นในข้อบัญญัติ   ซึ่งเมื่อปีที่แล้วท่านนายกให้นายช่างโยธาพร้อมพนักงานจ้าง ไปลงพื้นที่แล้ว  แต่ผมไม่เห็นในข้อบัญญัติ  ไม่ทราบว่าจะแก้ไขอย่างไรครับ  ขอบคุณครับ


	นายภานุ อู่ทองคำ
รองนายกอบต.กะหรอ
	ครับสำหรับของลุงไข่นั้น  มีอยู่ในข้อบัญญัติแล้วนะครับหน้า 7/ 8   จำนวน  150,000   ค่าบำรุงรักษาหรือซ่อมแซม  แต่ไม่ไดระบุว่าเป็นของหมู่ไหน ตั้งไว้ในภาพรวมนะครับ 



	นายสานนท์  หีดเสน                 ประธานสภา อบต.กะหรอ
	ไม่ทราบมีสมาชิกท่านใด  จะอภิปราย สอบถามอะไรเพิ่มเติมอีกหรือไม่ครับ  ถ้าไม่มีผมจะขอมตินะครับ

	
	ขอเชิญท่านสมาชิกสภาได้ตรวจสอบและพิจารณาร่างข้อบัญญัติงบประมาณรายจ่าย ประจำปีงบประมาณ 2561     วาระที่ 1  (ขั้นรับหลักการ)   ว่าควรจะรับ
หลักการร่างข้อบัญญัติดังกล่าวหรือไม่ อย่างไร  หรือจะมีการอภิปรายก่อนที่จะ
หลักการดังกล่าว   ขอให้ท่านสมาชิกทุกท่านได้พิจารณา  และก่อนที่จะพิจารณา
 ว่าจะรับหลักการร่างข้อบัญญัติหรือไม่  นั้น  ขอเชิญเลขานุการสภาองค์การบริหารส่วนตำบลได้ชี้แจงระเบียบที่เกี่ยวข้อง  


	นางสุชาดา  ทองคงแก้ว
เลขานุการสภาอบต.กะหรอ
	ระเบียบกระทรวงมหาดไทย ว่าด้วยข้อบังคับการประชุมสภาท้องถิ่น  พ.ศ. 2547

ข้อ 48    “ในกรณีที่สภาท้องถิ่นมีมติไม่รับหลักการแห่งร่างข้อบัญญัติงบประมาณ  ให้ประธานสภาท้องถิ่นนำปรึกษาในที่ประชุมสภาท้องถิ่น เพื่อเลือกสมาชิกสภาท้องถิ่นเป็นกรรมการ ในคณะกรรมการหาข้อยุติตามจำนวนที่กฎหมายว่าด้วยองค์กรปกครองส่วนท้องถิ่นนั้นกำหนด  โดยให้นำวิธีการเลือกในข้อ 12  แห่งระเบียบนี้ มาใช้บังคับโดยอนุโลม  แล้วแจ้งมติไม่รับหลักการแห่งรางข้อบัญญัติงบประมาณและรายชื่อกรรมการหาข้อยุติฝ่ายสภาท้องถิ่น  กรณีองค์การบริหารส่วนจังหวัดหรือเทศบาล ให้แจ้งผู้ว่าราชการจังหวัดทราบ  กรณีองค์การบริหารส่วนตำบลให้แจ้งนายอำเภอทราบ  ทั้งนี้ให้ดำเนินการภายในสามวันนับแต่วันที่สภาท้องถิ่นมีมติไม่รับหลักการ”

ข้อ 49    “ ญัตติร่างข้อบัญญัติที่สภาท้องถิ่นลงมติรับหลักการแล้ว ถ้าจะต้องส่งให้คณะกรรมการแปรญัตติพิจารณา  ให้ประธานสภาท้องถิ่นส่งร่างข้อบัญญัตินั้นไปให้คณะกรรมการแปรญัตติพิจารณาโดยละเอียด  และที่ประชุมสภาท้องถิ่นจะต้องกำหนดระยะเวลาเสนอคำแปรญัตติต่อคณะกรรมการแปรญัตติด้วย”



	นายสานนท์  หีดเสน                 ประธานสภา อบต.กะหรอ
	มีท่านสมาชิกท่านใดจะอภิปรายหรือไม่ ถ้าไม่มีสมาชิกท่านใดอภิปราย ผมขอมติที่ประชุมสภาแห่งนี้นะครับ (เลขานุการสภานับจำนวนสมาชิกสภาฯ ครบ) ท่านสมาชิกท่านใดเห็นควรให้ความเห็นชอบร่างข้อบัญญัติงบประมาณรายจ่าย ประจำปีงบประมาณ 2561     วาระที่ 1    (ขั้นรับหลักการ)   โปรดยกมือ


	มติที่ประชุม
	เห็นชอบรับหลักการ                   15              เสียง
ไม่เห็นชอบ                               -               เสียง
งดออกเสียง                               1              เสียง


	นายสานนท์  หีดเสน                 ประธานสภา อบต.กะหรอ
	เป็นอันว่าที่ประชุมสภาองค์การบริหารส่วนตำบลแห่งนี้ได้มีมติรับหลักการในร่างข้อบัญญัติงบประมาณรายจ่าย ประจำปีงบประมาณ  2561     วาระที่ 1 ในเวลา 16.10 น.  จำนวน  15  เสียง   ไม่เห็นชอบ  ไม่มี   และงดออกเสียง  1  เสียง
-  เมื่อที่ประชุมสภามีมติรับหลักการร่างข้อบัญญัติงบประมาณรายจ่าย ประจำปีงบประมาณ  2561     วาระที่ 1  ขั้นตอนรับหลักการแล้ว  ลำดับต่อไป ขอเชิญ
 เลขานุการสภาองค์การบริหารส่วนตำบลได้ชี้แจงระเบียบกฎหมายที่เกี่ยวข้อง


	นางสุชาดา  ทองคงแก้ว
เลขานุการสภาอบต.กะหรอ
	ระเบียบกระทรวงมหาดไทย ว่าด้วยข้อบังคับการประชุมสภาท้องถิ่น  พ.ศ. 2547ข้อ 45   “ ญัตติร่างข้อบัญญัติที่ประชุมสภาท้องถิ่นต้องพิจารณาเป็นสามวาระแต่ที่ประชุมสภาท้องถิ่นจะอนุมัติให้พิจารณาสามวาระรวดเดียวก็ได้
ญัตติร่างข้อบัญญัติงบประมาณจะพิจารณาสามวาระรวดเดียวไม่ได้  และในการพิจารณาวาระที่สอง  ให้กำหนดระยะเวลาเสนอคำแปรญัตติไว้ไม่น้อยกว่ายี่สิบสี่ชั่วโมงนับแต่สภาท้องถิ่นมีมติรับหลักการแห่งร่างข้อบัญญัติงบประมาณนั้น”

ข้อ 49    “ญัตติร่างข้อบัญญัติที่สภาท้องถิ่นลงมติรับหลักการแล้ว ถ้าจะต้องส่งให้คณะกรรมการแปรญัตติพิจารณา  ให้ประธานสภาท้องถิ่นส่งร่างข้อบัญญัตินั้นไปให้คณะกรรมการแปรญัตติพิจารณาโดยละเอียด  และที่ประชุมสภาท้องถิ่นจะต้องกำหนดระยะเวลาเสนอคำแปรญัตติต่อคณะกรรมการแปรญัตติด้วย
ภายในระยะเวลาเสนอคำแปรญัตติที่สภาท้องถิ่นกำหนดตามวรรคหนึ่ง  ผู้บริหารท้องถิ่น  หรือสมาชิกสภาท้องถิ่นผู้ใดเห็นควรแก้ไขเพิ่มเติมร่างข้อบัญญัติก็ให้เสนอคำแปรญัตติล่วงหน้าเป็นหนังสือ  โดยให้แปรญัตติเป็นรายข้อและเสนอต่อประธานคณะกรรมการแปรญัตติ  ในกรณีที่สมาชิกสภาท้องถิ่นเป็นผู้แปรญัตติให้อนุโลมใช้ตามแบบท้ายระเบียบนี้”

ข้อ 50    “ เมื่อคณะกรรมการแปรญัตติได้พิจารณาแล้ว จะต้องเสนอร่างข้อบัญญัตินั้นตามร่างเดิม  และตามที่มีการแก้ไขเพิ่มเติม  พร้อมทั้งรายงานและบันทึกความเห็นยื่นต่อประธานสภาท้องถิ่น  รายงานนั้นอย่างน้อยจะต้องระบุว่า  ได้มีหรือไม่มีการแก้ไขเพิ่มเติมในตอนหรือข้อใดบ้าง การแปรญัตติและมติของคณะกรรมการแปรญัตติเกี่ยวด้วยการแปรญัตตินั้นเป็นประการใด การสงวนความเห็นของคณะกรรมการแปรญัตติ  ตลอดจนการสงวนคำแปรญัตติด้วย  และให้ประธานสภาท้องถิ่นส่งรายงานนั้นแก่สมาชิกสภาท้องถิ่นไม่น้อยกว่ายี่สิบสี่ชั่วโมงก่อนวันประชุมพิจารณา  เว้นแต่กรณีต้องพิจารณาเป็นการด่วน  ”



	นายสานนท์  หีดเสน                 ประธานสภา อบต.กะหรอ
	ผมขอหารือที่ประชุมสภาแห่งนี้ว่า  ควรจะกำหนดระยะเวลาในการแปรญัตติกี่วัน?  
ควรจะกำหนดระยะเวลาเสนอคำแปรญัตติต่อคณะกรรมการแปรญัตติกี่วัน?  และควรมีการคัดเลือกคณะกรรมการแปรญัตติกี่คน? และสมาชิกท่านใดควรได้รับ เลือกเป็นคณะกรรมการแปรญัตติ      ขอเชิญท่านสมาชิกได้แสดงความคิดเห็นหรือเสนอญัตติต่อไป   ขอเชิญครับ


	นายสมพงค์ สามารถ
สมาชิกสภาอบต.หมู่ที่ 1
	เรียนท่านประธานสภาที่เคารพ  คณะผู้บริหาร  สมาชิกผู้ทรงเกียรติ และผู้เข้าร่วมประชุมทุกท่าน  กระผมนายสมพงค์  สามารถ  ส.อบต.  หมู่  1   ผมขอเสนอว่า ควรจะกำหนดระยะเวลาในการแปรญัตติรวม  3  วัน  โดยกำหนด ระยะเวลาเสนอคำแปรญัตติต่อคณะกรรมการแปรญัตติในระหว่างวันที่ 16-18  สิงหาคม 2560  ตั้งแต่เวลา  08.30 น. ถึง  เวลา  16.30  น.  ณ. ห้องประชุมสภาองค์การบริหารส่วนตำบลกะหรอ 


	นายสานนท์  หีดเสน                 ประธานสภา อบต.กะหรอ
	ขอผู้รับรองด้วยครับ
นายประ
สิทธิ์      ภักดี                   ผู้รับรอง     (ยกมือ)
นายไพศาล          สมจิตร              ผู้รับรอง     (ยกมือ)
ผู้รับรองถูกต้อง
มีสมาชิกท่านใดจะเสนอเป็นอย่างอื่นอีกหรือไม่  ในเมื่อไม่มีสมาชิกท่านใดเสนอเป็นอย่างอื่น  สรุปว่าท่านสมาชิกทุกท่านเห็นชอบกับข้อเสนอ  ของคุณสมพงค์   สามารถ ส.อบต.หมู่ที่ 1   นะครับว่า สภาได้กำหนดระยะเวลาในการแปรญัตติรวม 3   วัน  โดยกำหนดระยะเวลาเสนอคำแปรญัตติต่อคณะกรรมการแปรญัตติในระหว่าง วันที่  16 – 18  สิงหาคม  2560  ตั้งแต่เวลา 08.30 น. ถึง เวลา 16.30 น.    ณ. ห้องสภาองค์การบริหารส่วนตำบล 


	ที่ประชุม
	รับทราบ


	นายสานนท์  หีดเสน                 ประธานสภา อบต.กะหรอ
	ก่อนที่จะเสนอว่าควรคัดเลือกคณะกรรมการแปรญัตติในการทำหน้าที่แปรญัตติร่างข้อบัญญัติในครั้งนี้ กี่คน และจะเสนอใครบ้าง นั้น    ขอเชิญเลขานุการสภาฯได้ชี้แจงระเบียบกฎหมายที่เกี่ยวข้อง  ขอเชิญครับ


	
	ระเบียบกระทรวงมหาดไทย ว่าด้วยข้อบังคับการประชุมสภาท้องถิ่น  พ.ศ. 2547 ข้อ 103   คณะกรรมการสภาท้องถิ่นมี  2  ประเภท คือ  
(1)  คณะกรรมการสามัญ  ประกอบด้วยสมาชิกสภาท้องถิ่น มีจำนวนไม่น้อยกว่าสามคน  แต่ไม่เกินเจ็ดคน
(2)  คณะกรรมการวิสามัญ ประกอบด้วยสมาชิกท้องถิ่น หรือบุคคลที่ไม่ได้เป็นสมาชิกสภาท้องถิ่น มีจำนวนไม่น้อยกว่าสามคนแต่ไม่เกินเจ็ดคน

	
	ขอเชิญท่านสมาชิกได้เสนอว่าควรคัดเลือกคณะกรรมการแปรญัตติในการทำหน้าที่แปรญัตติร่างข้อบัญญัติในครั้งนี้ กี่คน


	นายสมพงค์ สามารถ
สมาชิกสภาอบต.หมู่ที่ 1
	เรียนท่านประธานสภาที่เคารพ  ผู้บริหาร สมาชิกผู้ทรงเกียรติ และผู้เข้าร่วมประชุมทุกท่านกระผมนายสมพงค์  สามารถ  ส.อบต. หมู่ที่  1  ผมขอเสนอว่า ควรพิจารณาคัดเลือกคณะกรรมการแปรญัตติในการทำหน้าที่ แปรญัตติร่างข้อบัญญัติในครั้งนี้  จำนวน  3    คน ครับ


	นายสานนท์  หีดเสน                 ประธานสภา อบต.กะหรอ
	ขอผู้รับรองด้วยครับ
นางวรรณพร      ทองมี                    ผู้รับรอง     (ยกมือ)
นายเสรี              บุญยเกียรติ            ผู้รับรอง     (ยกมือ)
ผู้รับรองถูกต้อง มีสมาชิกท่านใดจะเสนอเป็นอย่างอื่นอีกหรือไม่    ในเมื่อไม่มีสมาชิกท่านใดเสนอเป็นอย่างอื่น  สรุปว่าท่านสมาชิกทุกท่านเห็นชอบกับข้อเสนอของนายสมพงค์  สามารถ  ส.อบต. หมู่ 1 ว่าควรพิจารณาคัดเลือกคณะกรรมการแปรญัตติในการทำ หน้าที่แปรญัตติร่างข้อบัญญัติในครั้งนี้  จำนวน 3    คน
ขอเชิญท่านสมาชิกได้เสนอชื่อบุคคลที่สมควรทำหน้าที่คณะกรรมการแปรญัตติ เรียงตามลำดับจนครบ 3  คน    ขอเชิญครับ


	นายสมพงค์  สามารถ
สมาชิกสภาอบต.หมู่ที่ 1
	เรียนท่านประธานสภาที่เคารพ  คณะผู้บริหาร  สมาชิกผู้ทรงเกียรติ และผู้เข้าร่วมประชุมทุกท่าน   ผมขอเสนอ นายประสิทธิ์  ภักดี  เป็นคณะกรรมการแปรญัตติในการทำหน้าที่แปรญัตติร่างข้อบัญญัติ  คนที่ 1  ครับ


	นายสานนท์  หีดเสน                 ประธานสภา อบต.กะหรอ
	ขอผู้รับรองด้วยครับ
นางสมศรี   แซ่ลิ่ม                ผู้รับรอง     (ยกมือ)
นางสายชล  นิลกรรณ์          ผู้รับรอง     (ยกมือ)
ผู้รับรองถูกต้อง

มีสมาชิกสภาท่านใดจะเสนอสมาชิกท่านอื่นเป็นกรรมการแปรญัตติ คนที่ 1  อีกหรือไม่  เมื่อไม่มีสมาชิกสภาท่านใดเสนอสมาชิกท่านอื่นอีก  สรุปว่าที่ประชุมสภาองค์การบริหารส่วนตำบลแห่งนี้       มีมติเห็นชอบให้ท่านประสิทธิ์  ภักดี เป็นคณะกรรมการแปรญัตติในการทำหน้าที่แปรญัตติร่างข้อบัญญัติงบประมาณรายจ่ายประจำปี   คนที่ 1 


	ที่ประชุม
	รับทราบ


	นายสานนท์  หีดเสน                 ประธานสภา อบต.กะหรอ
	ขอเชิญท่านสมาชิกได้เสนอชื่อบุคคลที่สมควรทำหน้าที่คณะกรรมการแปรญัตติ คนที่ 2   ขอเชิญครับ


	นายประจักษ์  ยิ้มปาน
สมาชิกสภา อบต.หมู่ที่ 9
	เรียนท่านประธานสภาที่เคารพ คณะผู้บริหาร สมาชิกผู้ทรงเกียรติและผู้เข้าร่วมประชุมทุกท่าน กระผมนายประจักษ์  ยิ้มปาน   ส.อบต.หมู่ที่ 9  ขอเสนอ นายสุรศักดิ์  ศรีราเพ็ญ เป็นคณะกรรมการแปรญัตติในการทำหน้าที่แปรญัตติร่างข้อบัญญัติงบประมาณรายจ่ายประจำปี   คนที่ 2  ครับ


	นายสานนท์  หีดเสน                 ประธานสภา อบต.กะหรอ
	ขอผู้รับรองด้วยครับ
นางวรรณา        คงแคล้วภัย           ผู้รับรอง     (ยกมือ)
นายไพศาล       สมจิตร                  ผู้รับรอง     (ยกมือ)
ผู้รับรองถูกต้อง
มีสมาชิกสภาท่านใดจะเสนอสมาชิกท่านอื่นเป็นกรรมการแปรญัตติ คนที่ 2  อีกหรือไม่  เมื่อไม่มีสมาชิกสภาท่านใดเสนอสมาชิกท่านอื่นอีก  สรุปว่าที่ประชุมสภาองค์การบริหารส่วนตำบลแห่งนี้    มีมติเห็นชอบให้  นายสุรศักดิ์  ศรีราเพ็ญ เป็นคณะกรรมการแปรญัตติในการทำหน้าที่แปรญัตติร่างข้อบัญญัติงบประมาณรายจ่ายประจำปี   คนที่ 2


	ที่ประชุม
	รับทราบ


	นายสานนท์  หีดเสน                 ประธานสภา อบต.กะหรอ
	ขอเชิญท่านสมาชิกได้เสนอชื่อบุคคลที่สมควรทำหน้าที่คณะกรรมการแปรญัตติ คนที่ 3   ขอเชิญครับ


	นายประสิทธิ์  ภักดี
สมาชิกสภาอบต.หมู่ที่ 8
	เรียนท่านประธานสภาที่เคารพ   ผู้บริหาร  สมาชิกผู้ทรงเกียรติ  และผู้เข้าร่วมประชุมทุกท่าน  กระผมนายประสิทธิ์  ภักดี   ส.อบต.หมู่ที่ 8  ขอเสนอนายไพศาล  สมจิตร   เป็นคณะกรรมการแปรญัตติในการทำหน้าที่แปรญัตติ  ร่างข้อบัญญัติงบประมาณรายจ่ายประจำปี   คนที่ 3ครับ 


	นายสานนท์  หีดเสน                 ประธานสภา อบต.กะหรอ
	ขอผู้รับรองด้วยครับ
นางกัญญาพัชร    เที่ยวแสวง            ผู้รับรอง     (ยกมือ)
นายสมพงค์         สามารถ                ผู้รับรอง     (ยกมือ)
ผู้รับรองถูกต้อง
มีสมาชิกสภาท่านใดจะเสนอสมาชิกท่านอื่นเป็นกรรมการแปรญัตติ คนที่ 3  อีกหรือไม่  เมื่อไม่มีสมาชิกสภาท่านใดเสนอสมาชิกท่านอื่นอีก  สรุปว่าที่ประชุมสภาองค์การบริหารส่วนตำบลแห่งนี้    มีมติเห็นชอบให้นายไพศาล  สมจิตร    เป็นคณะกรรมการแปรญัตติในการทำหน้าที่แปรญัตติร่างข้อบัญญัติงบประมาณรายจ่ายประจำปี   คนที่ 3  

	ที่ประชุม
	รับทราบ


	นายสานนท์  หีดเสน                 ประธานสภา อบต.กะหรอ
	สรุปว่าท่านสมาชิกทุกท่านเห็นชอบกับข้อเสนอของเพื่อนสมาชิกที่เสนอ
นายประสิทธิ์             ภักดี
นายสุรศักดิ์               ศรีราเพ็ญ
นายไพศาล               สมจิตร
เป็นคณะกรรมการแปรญัตติในการทำหน้าที่  แปรญัตติร่างข้อบัญญัติงบประมาณรายจ่ายประจำปีในครั้งนี้  

	ที่ประชุม
	รับทราบ


	นายสานนท์  หีดเสน                 ประธานสภา อบต.กะหรอ
	ครับสำหรับเรื่องเพื่อพิจารณาร่างข้อบัญญัติองค์การบริหารส่วนตำบลกะหรอเรื่องข้อบัญญัติงบประมาณรายจ่ายประจำปีงบประมาณ พ.ศ. 2561  วาระที่ 1  ก็เสร็จเรียบร้อยแล้วนะครับ   ต่อไปขอนัดประชุมวาระที่  2  และวาระที่  3  ในวันที่  22  สิงหาคม 2560     เวลา  13.30   น  โดยไม่แจ้งเป็นหนังสือเชิญประชุม  จะมีเฉพาะผู้ที่ไม่มาประชุมในวันนี้เท่านั้น  แต่งกายชุดกากี


	ระเบียบวาระที่ 4
	เรื่องอื่น ๆ


	นายสมพงค์ สามารถ
สมาชิกสภาอบต.หมู่ที่ 1
	เรียนท่านประธานสภาที่เคารพ  คณะผู้บริหาร สมาชิกผู้ทรงเกียรติและผู้เข้าร่วม
ประชุมทุกท่าน  กระผมนายสมพงค์  สามารถ  ส.อบต.หมู่ 1  พอดีผมเปิดเจอใน
โซเซียลนะครับ เป็นการร้องเรียนของบุคคลหนึ่งนะครับของหมู่ที่  6    ผมไม่ขอเอ่ย
นามนะครับ  เรื่องเกี่ยวกับสิ่งแวดล้อมนะครับ ผมได้ข่าวว่าในโลกโซเซียลลงเยอะ
มากครับ  เป็นการโจมตี  อบต.กะหรอ ซึ่งเขามาร้องเรียนหลายรอบแล้วแต่ว่าทาง
 อบต.กะหรอ ไม่ได้เข้าไปดูแลให้เขานะครับ ผมได้ copy   ข้อมูลมาและ ผมขอฝาก
ท่านประธานไปยังฝ่ายสิ่งแวดล้อมโดยตรงนะครับเพื่อจะได้ดูแล เพราะทางโซเซียล
เขียนไว้ชัดเจน  ตอนนี้ศูนย์ดำรงธรรมก็เข้ามาในตรงนั้นแล้ว     เป็นภาพลักษณ์ให้
  อบต.กะหรอ หรือตำบลของเสียหายนะครับ  ผมขอยื่นเอกสารโดยฝากให้ประธาน
เลยนะครับ เพื่อเป็นปากเป็นเสียงให้กับพี่น้องชาวตำบลกะหรอนะครับ เพื่อจะได้
ดูแลพื้นที่ในหมู่ที่  6  และพื้นที่ ใกล้เคียงนะครับ ฝากไปดูแลด้วยครับ  เนื้อหาสาระ
มีอยู่ว่า  เรื่องฝนไม่ตกแต่ขี้หมูไหลในคลองท่าหว้า  เรียน ฝ่ายปกครองและฝ่าย
บริหาร เนื่องด้วยเมื่อคืนเวลาประมาณ  3.00  น.  ได้มีน้ำขี้หมูไหลหลากในคลองท่า
หว้า  จากฟาร์มหมู  หมู่ที่ 4   ต.กะหรอ เหม็นไปทั้งท่าหว้า  สร้างความเดือดร้อน
ให้กับชาวบ้านที่จับปลาหากินอยู่กับคลองท่าหว้า  มีการร้องเรียนบ่อยครั้ง แต่ดู
เหมือนจะไม่ได้รับการแก้ไขใด ๆ แต่หวังว่าหลังจากกระผมร้องเรียนผ่านสื่อโซเซียล
ครั้งนี้  จะมีการปรับปรุงและแก้ไขไม่ให้กรณีแบบนี้เกิดขึ้นอีก นะครับ  ลงวันที่  
10/8/60 โดยถ่ายภาพคลอง  ปลาในคลองตาย ผมไม่ทราบว่าภาพใหม่ ภาพเก่านะ
ครับ และความเดือนร้อนของหมู่ที่  1  นะครับ ชาวบ้านร้องเรียน เรื่องขี้หมูไหลไป
โดยฟาร์มที่ไม่ได้คุณภาพ ไม่มีมาตรฐาน เขาบอกผมว่าเขามาร้องเรียนหลายครั้งแล้ว
ที่ อบต.กะหรอ แต่ยังไม่ได้รับการช่วยเหลือ  ผมไม่รู้จะทำอย่างไรเหมือนกัน  
ชาวบ้านมาเองแล้ว แต่ยังไม่ได้รับการช่วยเหลือ  ยังไม่ดำเนินการแต่อย่างไรนะครับ 
 ขอฝากด้วยนะครับ 2  เรื่องนะครับ ขอขอบคุณมากครับ


	นางวรรณพร  ทองมี
สมาชิกสภาอบต.หมู่ที่ 2
	เรียนท่านประธานสภาที่เคารพ   คณะผู้บริหาร  สมาชิกผู้ทรงเกียรติ และผู้เข้าร่วม
ประชุมทุกท่าน  ดิฉันนางวรรณพร  ทองมี  ส.อบต.หมู่ที่  2   ขอฝากเรื่องการจัด
เลี้ยงน้ำชาของศูนย์พัฒนาเด็กเล็กอู่ทอง  คือในฐานะเป็นสมาชิกด้วยกัน  ขอฝาก
คณะผู้บริหารช่วยแก้ปัญหาตรงนี้ เพราะตอนนี้   อบต.กะหรอ เราเสียชื่อมากกับ
การที่ชาวบ้านเขาไม่เข้าใจโครงการ ระบบสื่อสารกัน  แต่เขาพูดในทางเสีย ๆ  หาย 
ๆ อยากขอให้ทางคณะผู้บริหารได้พูดคุยกับครู  อธิบายกับผู้ปกครองเรื่องที่  อบต.
ไม่สามารถจ่ายเงินงบประมาณเงินอุดหนุนไปได้เพราะผู้ปกครองเขาไม่เข้าใจเหตุผล  จึงเกิดปัญหาตรงนี้ ขอฝากผู้บริหารด้วยนะค่ะ  ขอบคุณค่ะ


	นายสานนท์  หีดเสน                 ประธานสภา อบต.กะหรอ
	ครับ  ขอบคุณสมาชิกหมู่ที่  1    หมู่ที่  2    เกี่ยวกับข้อร้องเรียนต่าง ๆ ไม่ทราบมี
ท่านใดอีกบ้างที่จะซักถาม  ถ้าไม่มีผมขอขอบคุณทุกท่าน ที่เข้าร่วมประชุม  ในวันนี้
นะครับ  สวัสดีครับ


	ปิดการประชุม
	เวลา   16.25  น.


                     (นางสุชาดา   ทองคงแก้ว)                                                 (นายสานนท์  หีดเสน)
    เลขานุการสภาองค์การบริหารส่วนตำบลกะหรอ                        ประธานสภาองค์การบริหารส่วนตำบลกะหรอ



ผู้จดรายงานการประชุม

                                   ผู้รับรองรายงานการประชุม                            

         (นายเสรี      บุญยเกียรติ)
                      (นายสมพงค์  สามารถ)                      (นางวรรณพร    ทองมี)
         ประธานคณะกรรมการตรวจ                         คณะกรรมการตรวจ                          คณะกรรมการตรวจ
               รายงานการประชุม                              รายงานการประชุม                           รายงานการประชุม
